ai4bharat/Pralekha huggingface dataset:
பெட்ரோலியம் மற்றம் இயற்கை எரிவாயு அமைச்சகம்
2040 ஆம் ஆண்டுக்குள் உலகத் தேவையில் 25%-ஐ இந்தியா வழங்கும், 2025 ஆம் ஆண்டுக்குள் பெட்ரோலில் 20% எத்தனால் கலப்பை எட்டும்: ஹர்தீப் சிங் பூரி
எரிபொருள் பாதுகாப்பை உறுதிசெய்ய இந்தியா, எரிபொருள் விநியோகத்தை பல்வகைப்படுத்துதல், அகழ்வு மற்றும் உற்பத்தியை அதிகரித்தல், வாயு அடிப்படையிலான பொருளாதாரம் மூலம் எரிசக்தி தேவையை அணுகுதல், பசுமை ஹைட்ரஜன் மற்றும் மின்னணு வாகனங்கள் என்ற 4 அம்ச உத்தியை மேற்கொண்டுள்ளது. இந்தியாவுக்கு கச்சா எண்ணெய் வழங்கும் நாடுகளின் எண்ணிக்கை 2006-07 ஆம் ஆண்டில் 27 ஆக இருந்தது. அது தற்போது 2021-22-ல் 39 ஆக அதிகரித்துள்ளது. புதிதாக கொலம்பியா, ரஷ்யா, லிபியா, கபோன், மத்திய கினியா உள்ளிட்ட நாடுகளிடமிருந்து கச்சா எண்ணெய்யை இந்தியா வாங்குகிறது. அதே சமயம் அமெரிக்கா, ரஷ்யா ஆகிய நாடுகளுடன் உறவுகளையும் இந்தியா வலுப்படுத்தியுள்ளது என்று மத்திய பெட்ரோலியத்துறை அமைச்சர் திரு.ஹர்தீப் சிங் பூரி கூறியுள்ளார்.
இந்தியாவில் 2021 டிசம்பருக்கும், 2022 டிசம்பருக்கும் இடையிலான காலகட்டத்தில் டீசல் விலை 3 சதவீதம் அளவுக்கே உயர்ந்துள்ளது. அதே சமயம் அமெரிக்காவில் 34 சதவீதமும், கனடாவில் 36 சதவீதமும், ஸ்பெனியில் 25 சதவீதமும், பிரிட்டனில் 10 சதவீதமும் விலை உயர்ந்துள்ளது. 2022 மே மற்றும் 2021 நவம்பர் மாதத்தில் பிரதமர் அறிவித்த மத்திய கலால் வரி குறைப்பு காரணமாக பெட்ரோலுக்கு லிட்டருக்கு ரூ.13-ம், டீசலுக்கு லிட்டருக்கு ரூ.15-ம் குறைந்ததாகவும், பல மாநிலங்கள் வாட் வரியை குறைத்தன என்றும் அவர் கூறினார்.
2013-14 ஆம் ஆண்டில் 1.53 சதவீதமாக இருந்த பெட்ரோலில் எத்தனால் கலப்பு, 2022 ஆம் ஆண்டில் 10.17 சதவீதமாக அதிகரித்தது. 2030 ஆம் ஆண்டுக்குள் 20 சதவீத எத்தனால் கலப்பை எட்ட இலக்கு நிர்ணயிக்கப்பட்டுள்ளது. பானிபட் , பத்தின்டா , பர்ஹா , நுமலிகார் , தாவன்ஹரே  ஆகிய 5 இடங்களில் 2-ம் தலைமுறை எத்தனால் சுத்திகரிப்பு நிலையங்களை அரசு அமைத்து வருவதாக அவர் தெரிவித்தார்.
ஆண்டுக்கு குறைந்தபட்சம் 5 மில்லியன் மெட்ரிக் டன் அளவுக்கு பசுமை ஹைட்ரஜன் உற்பத்தித் திறனை உருவாக்குவதற்காக தேசிய பசுமை ஹைட்ரஜன் இயக்கத்தில் மத்திய அரசு ரூ.19,744 கோடியை முதலீடு செய்துள்ளது. 2024 ஆம் ஆண்டுக்குள் பொதுத்துறை எண்ணெய் நிறுவனங்கள் 22,000 மாற்று எரிபொருள் சில்லரை நிலையங்களை அமைக்க இலக்கு நிர்ணயித்துள்ளன.
சிறப்பு சேவைகள் மற்றும் கட்டுரைகள்
சில்லரை பணவீக்கத்தை குறைக்கும் வகையில் வெளிச்சந்தையில் வணிகர்களுக்கு கோதுமை, அரிசி விற்பனைக்கு மத்திய அரசு நடவடிக்கை
வெளிச்சந்தையில் கோதுமை, கோதுமை மாவு, அரிசி ஆகியவற்றின் சில்லரை விலை பணவீக்கத்தை குறைக்கும் வகையில் தனியார் கொள்முதல்தாரர்கள், வணிகர்கள். உற்பத்தியாளர்களுக்கு கோதுமை, அரிசி விற்பனை குறித்த அறிவிப்பை மத்திய அரசு வெளியிட்டுள்ளது. இந்திய உணவுக் கழகத்தின் தமிழ்நாடு மண்டலம் எஃப்ஏகியூ ரக கோதுமை, யுஆர்எஸ் ரக கோதுமை ஆகியவற்றை 15 கிடங்குகளிலிருந்தும், அரிசியை 18 கிடங்குகளிலிருந்தும் கொள்முதல்தாரர்கள் மற்றும் வணிகர்களுக்கு வெளிச்சந்தை விற்பனை திட்டத்தின் கீழ், பதிவு செய்த மொத்த கொள்முதல்தாரர்கள், வணிகர்கள், கோதுமை மற்றும் அரிசி உற்பத்தியாளர்களுக்கு விடுவிக்கும். இந்திய உணவுக் கழகம் வெளிச்சந்தை விற்பனை திட்டத்தின் கீழ் மின்னணு ஏலத்தை http://www.valuejunction.in/fci என்ற தளத்தில் மேற்கொள்கிறது. கொள்முதல் குழுவில் உள்ள கொள்முதல்தாரர்கள், வணிகர்கள் மற்றும் ஆர்வமுள்ள கொள்முதல்தாரர்கள், வணிகர்கள் குழுவில் பதிவு செய்து எம்.ஜங்ஷனில் ஏலத்தில் கலந்து கொள்ளலாம். உணவுக் கழகத்தின் தமிழ்நாடு மண்டலம் 23.06.2023 முதல் ஒவ்வொரு வெள்ளிக்கிழமையும் மின்னணு ஏலத்தை நடத்துகிறது.
10 மெட்ரிக் டன் முதல் அதிகபட்சமாக 100 மெட்ரிக் டன் வரை கோதுமையை வாங்க விரும்பும் சிறு வணிகர்கள், நிறுவனங்கள் மின்னணு ஏலத்தில் கலந்து கொண்டு, எஃப்ஏகியூ ரக கோதுமையை கிலோவுக்கு ரூ.21.50, யுஆர்எஸ் ரக கோதுமையை ரூ.21.25, அரிசியை கிலோவுக்கு ரூ.31 என்ற அடிப்படை விலையில் வாங்கலாம். மேலும் விவரங்களுக்கு www.fci.gov.in , or http://www.valuejunction.in/fci . தளத்தை அணுகவும்.
பாதுகாப்பு அமைச்சகம்
ராணுவ அதிகாரிகள் பி.எச்.டி ஆய்வு மேற்கொள்ளலாம்: தரைவழிப்போர் ஆய்வு மையம் அறிமுகம்
ராணுவ அதிகாரிகளுக்காக பி.எச்.டி ஆய்வு படிப்புகளை நடத்த, இந்திய ராணுவத்தின் ஆதரவுடன் செயல்படும் தரைவழிப் போர் ஆய்வு மையம், மணிப்பால் பல்கலைக்கழகம் என முன்பு அழைக்கப்பட்ட மங்களூர் மணிப்பால் உயர் கல்வி அகாடமியுடன்  இணைந்து கூட்டு நடவடிக்கையை ஏற்படுத்தியுள்ளது.
அதிகாரிகளின் தொழில் ரீதியான ராணுவ கல்வியை மேம்படுத்த, கிளாவ்ஸ் இந்த நடவடிக்கையை மேற்கொண்டுள்ளது.
இதன் மூலம் சம்பந்தப்பட்ட துறைகளில் ஆழ்ந்த அறிவுள்ள ராணுவத் தலைவர்கள் உருவாக்கப்பட்டு, நாடு பயனடையும்.
இந்தத் திட்டத்தின் கீழ், கிளாவ்ஸ் மையம், மணிப்பால் உயர்கல்வி அகாடமியின் துணை மையமாக அங்கீகரிக்கப்பட்டுள்ளது. இதன் மூலம் கிளாவ்ஸ் மைய பேராசிரியர்கள் 5 பேர், துணை மேற்பார்வையாளர்களாக செயல்படுவர்.
இந்த பி.எச்.டி ஆய்வு படிப்புகளை மேற்கொள்ளும் அதிகாரிகளை தேர்வு செய்வது, ஆய்வு படிப்புகளுக்கான முறைகள் ஆகியவற்றை பல்கலைக்கழக மானியக் குழு மற்றும் மங்களூர் மணிப்பால் உயர் கல்வி அகாடமியின் வழிகாட்டுதல்களுடன் கிளாவ்ஸ் மையம் மேற்கொள்ளும்.
இது தொடர்பான விவரங்கள், விண்ணப்பங்கள் ஆகியவை கிளாவ்ஸ் இணையதளத்தில்  “UNIVERSITY CELL” என்ற தலைப்பின் கீழ் உள்ளது. விருப்பமுள்ள ராணுவ அதிகாரிகள், தங்கள் விண்ணப்பங்களை 2021 ஜூன் 30 ஆம் தேதிக்குள் அனுப்பும்படி கேட்டுகொள்ளப் படுகிறார்கள்.
மனித வள மேம்பாட்டு அமைச்சகம்
அகில பாரதிய சிக்ஷா சமகம் 2023 எனப்படும் கல்வி மாநாடு நிறைவடைந்தது: மத்திய கல்வி அமைச்சர் திரு தர்மேந்திர பிரதான் நிறைவுரையாற்றினார்
அகில பாரதிய சிக்ஷா சமகம் - 2023 எனப்படும் அகில இந்தியக் கல்வி மாநாடு புதுதில்லியில் நிறைவடைந்தது. பிரதமர் திரு. நரேந்திர மோடி இந்த இரண்டு நாள் மாநாட்டை நேற்று  தொடங்கி வைத்தார். இதில் மத்தியக் கல்வி அமைச்சர் தர்மேந்திர பிரதான் சிறப்பு விருந்தினராகக் கலந்து கொண்டு இன்று  நிறைவுரையாற்றினார்.
இந்நிகழ்ச்சியில் கல்வித் துறை இணையமைச்சர்கள் திருமதி அன்னபூர்ணா தேவி, டாக்டர் சுபாஷ் சர்க்கார், டாக்டர் ராஜ்குமார் ரஞ்சன் சிங் ஆகியோரும் கலந்து கொண்டனர். உயர்கல்வித் துறைச் செயலர் திரு கே.சஞ்சய் மூர்த்தி, கல்வி அமைச்சகத்தின் பள்ளிக் கல்வி மற்றும் எழுத்தறிவுத் துறைச் செயலர் திரு சஞ்சய் குமார், திறன் மேம்பாடு மற்றும் தொழில் முனைவோர் அமைச்சகத்தின் செயலர் திரு அதுல் குமார் திவாரி உள்ளிட்டோரும் நிறைவு நிகழ்ச்சியில் பங்கேற்றனர்.
நிறைவு விழாவில் பேசிய அமைச்சர் திரு தர்மேந்திர பிரதான், இந்தியாவை அறிவுசார் வல்லரசாக மாற்றுவதற்காக தேசிய கல்விக் கொள்கையை திறம்பட்ட முறையில் அமல்படுத்த கல்வித் துறை உறுதிபூண்டுள்ளது என்று கூறினார். பள்ளி சூழல் அமைப்பை வலுப்படுத்த ஒருங்கிணைந்த முயற்சிகளை மேற்கொள்ளுமாறு கல்வி நிறுவனங்களின் பிரதிநிதிகளை அமைச்சர் கேட்டுக்கொண்டார்.
நிகழ்ச்சியில் பேசிய இணையமைச்சர் டாக்டர் ராஜ்குமார் ரஞ்சன் சிங், பாரம்பரியம், தர்க்க ரீதியான அறிவாற்றல், கலாச்சாரம் ஆகியவற்றின் கலவையாக தனித்துவமான முறையில் நமது கல்வி முறை உள்ளது என்று கூறினார். நிகழ்ச்சியில் பேசிய இணையமைச்சர் டாக்டர் சுபாஷ் சர்க்கார், கல்வித் துறையில் உள்ள சவால்களை எதிர்கொள்வதில், புதிய தேசிய கல்விக் கொள்கை 2020-ன் முக்கியத்துவத்தை எடுத்துரைத்தார். இணையமைச்சர் திருமதி அன்னபூர்ணா தேவி பேசுகையில், புதிய தேசிய கல்விக் கொள்கை 2020 தாய்மொழி வழிக் கல்வியை ஊக்குவிப்பதாகக் கூறினார்.
2 நாட்கள் நடைபெற்ற இந்நிகழ்ச்சியில் பள்ளிக் கல்வி, உயர்கல்வி, திறன் மேம்பாடு உள்ளிட்ட பல்வேறு பிரிவுகளில் 16 கருப்பொருள்கள் அடங்கிய அமர்வுகளில் கல்வியாளர்கள் பங்கேற்று உரையாற்றினர்.
இந்த இரண்டு நாட்களில், உயர்கல்வி, பள்ளிக் கல்வி மற்றும் திறன் மேம்பாடு போன்ற பல்வேறு துறைகளை உள்ளடக்கிய மொத்தம் 106 முக்கிய புரிந்துணர்வு ஒப்பந்தங்கள் கையெழுத்தாகின. உல்லாஸ் என்ற மொபைல் செயலியையும் அமைச்சர் திரு தர்மேந்திர பிரதான் அறிமுகம் செய்தார்.
செம்மொழித் தமிழாய்வு மத்திய நிறுவனத்தின்  பத்து முக்கியத் திட்டங்கள் குறித்த பின்வரும் நூல்களைகளையும் கல்வி அமைச்சர் திரு தர்மேந்திர பிரதான் வெளியிட்டார்:
• பழந்தமிழ் நூல்களின் உறுதியான பதிப்புகள் 
• பழந்தமிழ் நூல்களின் மொழிபெயர்ப்பு 
• தமிழ் வரலாற்று இலக்கணம் 
• தமிழின் தொன்மை: பல்துறை ஆய்வு 
• தமிழ்ப் பேச்சுவழக்குகளின் ஒத்திசைவு மற்றும் மொழியியல் ஆய்வு 
• மொழியியல் பகுதியாக இந்தியா 
• பழந்தமிழ் ஆய்வுகளுக்கான டிஜிட்டல் நூலகம் 
• செம்மொழித் தமிழை இணையவழியில் கற்பித்தல் 
• செம்மொழித் தமிழ்ப் படைப்புகளுக்கான தொகுப்பு மேம்பாடு 
• செம்மொழித் தமிழ் பற்றிய காட்சி அத்தியாயங்கள் 
பள்ளிக் கல்வி, உயர்கல்வி மற்றும் திறன் மேம்பாடு ஆகியவை தொடர்பான கண்காட்சியும் இந்த மாநாட்டில் இடம்பெற்றது. இதில் 200 அரங்குகள் இடம்பெற்றன. மாணவர்கள், இளைஞர்கள், என 2 லட்சத்துக்கும் மேற்பட்டோர் இந்தக் கண்காட்சியை பார்வையிட்டனர்.
விவசாயத்துறை அமைச்சகம்
பெங்களூருவில் “வேளாண் பல்கலைக்கழக விழாவை”த் தொடங்கிவைத்து பேசிய மத்திய அமைச்சர் திரு நரேந்திர சிங் தோமர், இந்தியாவின் வளர்ச்சிக்கு இளையோர் சக்தி உதவும் என்றார்
மிகப்பெரிய ஜனநாயக நாடான இந்தியா, பெருமளவு மக்கள் தொகையையும், அதிலும் சிறப்பாக மக்கள் தொகையில் 60 சதவீதத்தினரை இளைஞர்களாகவும் கொண்டுள்ளது என்று மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தெரிவித்துள்ளார். பெங்களூருவில் “வேளாண் பல்கலைக்கழக விழாவை”த் அக்ரியுனிஃபெஸ்ட் தொடங்கிவைத்து பேசிய அவர், இந்த இரண்டு சக்திகளும் இணையும்போது, இந்தியா எந்தவித சவாலையும் சந்திக்க முடியும் என்றார். பிரதமர் திரு நரேந்திர மோடி அடுத்த 25 ஆண்டுகளை அமிர்த காலம் என அறிவித்துள்ள நிலையில், நாட்டின் இளையோர் சக்தியை முறைப்படி பயன்படுத்தினால், 2047-ம் ஆண்டு வாக்கில் நமது நாடு நிச்சயம் வளர்ச்சியடைந்த நாடாக மாறும் என்று அவர் தெரிவித்தார்.
இந்திய வேளாண் ஆராய்ச்சி சபையின் ஒத்துழைப்புடன் பெங்களூரு வேளாண் பல்கலைக்கழகம் ஏற்பாடு செய்துள்ள “அக்ரியுனிஃபெஸ்ட்” எனும் 5 நாள் கலாச்சார நிகழ்வின் தொடக்க விழாவில், மத்திய அமைச்சர் திரு நரேந்திர சிங் தோமர் இன்று பங்கேற்றார். இந்த விழாவில், 60 மாநில வேளாண் பல்கலைக்கழகங்கள்/ நிகர்நிலைப் பல்கலைக்கழகங்கள்/மத்திய பல்கலைக்கழகங்களைச் சேர்ந்த 2500க்கும் அதிகமான மாணவர்கள் பங்கேற்றுள்ளனர். இவர்கள் 18 நிகழ்வுகளில் தங்களின் திறனை வெளிப்படுத்துவார்கள். இசை, நடனம், இலக்கியம், நாடகம், நுண்கலைகள் ஆகிய 5 பிரிவுகளில் இந்நிகழ்வுகள் நடைபெறுகின்றன.
இந்த நிகழ்வில் தலைமை விருந்தினராக பங்கேற்ற திரு தோமர் பேசுகையில், இந்த சகாப்தம் தொழில்நுட்பத்திற்கு அதிக முக்கியத்துவம் அளிப்பதை சுட்டிக்காட்டினார். வேளாண்மையில் தொழில்நுட்பத்தைப் பயன்படுத்துவது வரும் இன்றைய தேவையாகும் என்று அவர் குறிப்பிட்டார். வேளாண் துறையில் தரகர்கள் ஈடுபடுவதை தடுப்பதற்கான நடவடிக்கைகளில் பிரதமரின் விவசாயி கவுரவிப்பு நிதி சிறந்த உதாரணமாகும் என்று கூறிய அமைச்சர், இது வரை நேரடிப் பயன் பறிமாற்ற திட்டத்தின் கீழ் இடைத்தரகர்கள் இல்லாமல், ரூ.2.40 லட்சம் கோடி விவசாயிகளுக்கு நேரடியாக அவர்களின் வங்கிக் கணக்குகளில் செலுத்தப்பட்டிருப்பதாக கூறினார்.
இந்த நிகழ்வில், மத்திய வேளாண் மற்றும் விவசாயிகள் நலத்துறை இணையமைச்சர் செல்வி ஷோபா கரண்ட்லாஜெ, கர்நாடக வேளாண் துறை அமைச்சர் திரு பி சி பாட்டீல், ஐசிஏஆர் துணைத் தலைமை இயக்குநர்  டாக்டர் ஆர் சி அகர்வால், துணைவேந்தர் டாக்டர் சுரேஷா உள்ளிட்டோர் கலந்துகொண்டனர்.
சுகாதாரம் மற்றும் குடும்ப நலத்துறை அமைச்சகம்
நாட்டில் போடப்பட்ட கொவிட் தடுப்பூசிகளின் எண்ணிக்கை 11 கோடியை கடந்தது: தடுப்பூசி திருவிழாவின் 4வது நாளில் 26 லட்சத்துக்கும் மேற்பட்ட தடுப்பூசிகள் போடப்பட்டன
நாட்டில் போடப்பட்ட கொவிட் தடுப்பூசிகளின் மொத்த எண்ணிக்கை இன்று 11 கோடியை கடந்தது. இன்று காலை 7 மணி வரை 11,11,79,578 தடுப்பூசிகள் போடப்பட்டன.
88வது நாளான நேற்று 26,46,528 தடுப்பூசிகள் போடப்பட்டன.
கொவிட் தொற்றை ஒழிக்கும் முயற்சியில், மற்றொரு இலக்கு இன்று எட்டப்பட்டது. நாட்டில் மேற்கொள்ளப்பட்ட கொவிட் பரிசோதனைகளின் எண்ணிக்கை 26 கோடியை கடந்தது.
இந்தியாவில் தினசரி கொவிட் பாதிப்பு தொடர்ந்து அதிகரித்து வருகிறது. கடந்த 24 மணி நேரத்தில் 1,84,372 பேருக்கு புதிதாக தொற்று ஏற்பட்டுள்ளது. இவர்களில் 82.04 சதவீதம் பேர் மகாராஷ்டிரா, உத்தரப் பிரதேசம், சட்டீஸ்கர், தில்லி, மத்தியப் பிரதேசம், கர்நாடகா, கேரளா, தமிழ்நாடு, குஜராத் மற்றும் ராஜஸ்தான் ஆகிய மாநிலங்களைச் சேர்ந்தவர்கள்.
அதிகபட்சமாக மகாராஷ்டிராவில் தினசரி கொவிட் பாதிப்பு 60,212-ஆக உள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை 13,65,704 ஆக அதிகரித்துள்ளது.
நாட்டில் குணமடைந்தவர்களின் மொத்த எண்ணிக்கை இன்று 1,23,36,036-ஐ எட்டியுள்ளது. கடந்த 24 மணி நேரத்தில் 82,339 பேர் குணமடைந்து வீடு திரும்பியுள்ளனர். 1027 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711689
-----
(
சிறப்பு சேவைகள் மற்றும் கட்டுரைகள்
பிரதமரின் மீன்வள மேம்பாட்டுத் திட்டத்தின் கீழ்  பொரிப்பகங்களில் வளர்க்கப்பட்ட பச்சை வரி இறால் குஞ்சுகளை கடலில் விடுதல்
07.12.2022  அன்று, 3.8மில்லியன் பச்சை வரி இறால் குஞ்சுகள், சீனியப்பதர்காவில் உள்ளமன்னார் வளைகுடா கடற்பகுதியில்மத்திய மீன்வளம், கால்நடை பராமரிப்புமற்றும் பால்வள அமைச்சகத்தின் நிதியுதவியுடன், "தமிழ்நாட்டின் மன்னார் வளைகுடா மற்றும் பாக் ஜலசந்தி கடல் பகுதியில், பச்சை வரி இறால்குஞ்சுகளை, பொரிப்பகங்களில் வளர்த்து, கடலில் விடுதல்" என்ற திட்டத்தின்கீழ்விடப்பட்டன. மேற்சொல்லப்பட்ட இறால் குஞ்சுகள், மத்திய கடல்மீன்வள ஆராய்ச்சி நிலையதலைவர்,Dr. G. தமிழ்மணிமுன்னிலையில்விஞ்ஞானிகள் மற்றும் பணியாளர்கள்,TNJFU பணியாளர்கள்மற்றும்சீனியப்பதர்காநாட்டுப்படகுசங்கமுக்கியநிர்வாகிகள்அவர்களால் கடலில் விடப்பட்டன. இத்தகையமுயற்சிக்குஇந்தியஅரசுமற்றும் ICAR- CMFRI க்குமீனவர்கள்நன்றிதெரிவித்தனர்.மேலும், பச்சை வரி இறால் வளத்தை பாதுகாக்க,இந்தநடவடிக்கைஉதவியாகஇருக்கும்என்றுதெரிவித்தனர். திட்டம்துவங்கியதிலிருந்து , இதுவரை33.44மில்லியன்பச்சை வரி இறால் குஞ்சுகள்மன்னர்வளைகுடாமற்றும்பாக் ஜலசந்திகடற்பகுதியில் விடப்பட்டன.இந்நிகழ்ச்சியை, மண்டபம் மத்திய கடல் மீன்வள ஆராய்ச்சி நிலைய மூத்த விஞ்ஞானி,Dr.B.ஜான்சன் ஒருங்கிணைத்தார். இந்த தகவல் மத்திய கடல் மீன்வள ஆராய்ச்சி நிலைய அலுவலகம் வெளியிட்டுள்ள செய்திக்குறிப்பில் தெரிவிக்கப்பட்டுள்ளது
அறிவியல் மற்றும் தொழில்நுட்பத்துறை
இந்திய அறிவியல் தொழில்நுட்பத் துறை கொவிட் 19 தொற்று நோயை எதிர்க்க இரசாயனம் கலக்காத, வெள்ளியை அடிப்படையாகக் கொண்ட கிருமிநாசினியை உருவாக்க நிதியுதவி அளிக்கிறது.
WE innovate Biosolutions“ என்ற பூனேவே சேர்ந்த சிறிய தொழில் நுட்ப நிறுவனத்துடன், இந்திய அறிவியல் தொழில்நுட்பத் துறையும், உயிரியல் தொழில்நுட்பத் துறையும் கூட்டாக இணைந்து வெள்ளியின் மூலக்கூறுகளை கொண்டு தயாரிக்கப்படும் இரசாயனம் கலக்காத நீர்மக்கரைசலை, கிருமிநாசினியாக உருவாக்கியுள்ளது.
இந்த திரவ கிருமி நாசினி எளிதில் தீப்பற்றாது என்பதுடன் அபாயகரமான இரசாயனங்கள் இல்லாதது. அதுமட்டுமன்றி இந்த திரவ கிருமிநாசினி தொற்று பரவுவதைத் தடுக்க ஒரு சிறந்த தடுப்பானாகச் செயல்படும். இந்தக் கிருமி நாசினியைத் தொற்றுநோயால் எளிதில் பாதிக்கப்பட வாய்ப்புள்ள சுகாதாரத்துறை பணியாளர்களும், மருத்துவ வல்லுநர்களும் தங்களைப் பாதுகாத்துக் கொள்வதற்கும், நோய்த் தொற்றால் பாதிக்கப்பட்டவர்களுக்கும் பெரிதும் உதவுகிறது.
(For further details, contact
Dr. Milind Choudhari, Co-founder Weinnovate Biosolutions
Email: milind.bio[at]gmail[dot]com,
Mob: 9867468149).
(Visitor Counter : 140
பெருநிறுவனங்கள் விவகாரங்கள் அமைச்சகம்
கம்பெனிகள் சட்டம் 2013-ன் கீழ் வரும் குற்றங்கள் குறித்து ஆய்வு செய்ய பத்து உறுப்பினர் குழுவை மத்திய கம்பெனி விவகாரங்கள் அமைச்சகம் அமைத்துள்ளது
கம்பெனிகள் சட்டம் 2013-ன் கீழ் வரும் குற்றங்கள் குறித்து ஆய்வு செய்ய, கம்பெனி விவகாரங்கள் அமைச்சகச் செயலாளர் தலைமையில் பத்து உறுப்பினர் குழுவை மத்திய கம்பெனி விவகாரங்கள் அமைச்சகம் அமைத்துள்ளது. இந்தக்குழு சட்டத்தின் கீழ் வரும் சில குற்றச் செயல்களை, குற்றமற்றவையாக அறிவிப்பது குறித்து ஆராயும்.
கம்பெனிகள் சட்டம் 2013-ன் கீழ் வரும் சில குற்றச்செயல்கள், குற்றமற்றைவையாக கருதப்பட்டு அவை குறித்து கம்பெனிக்கு உள்ளேயே உள்ள அமைப்புகள் மூலம் கையாண்டு தவறுகள் இருக்கும் நிலையில் தண்டனை விதிப்பது குறித்து இந்தக் குழு ஆராயும். மேலும், இதன் காரணமாக விசாரணை நீதிமன்றங்கள், கடுமைான குற்றங்கள் பற்றி அதிக கவனம் செலுத்த வாய்ப்பு ஏற்படுகிறது., கம்பெனிகள் சட்டம் 2013-ன் படி தற்போது அபராதம் மட்டும் அல்லது அபராதமோ சிறைதண்டனையோ, அல்லது இரண்டுமோ விதிக்க வகை செய்யப்பட்டுள்ளது. இத்தகைய இணைத் தண்டனை வழங்கக் கூடிய குற்றங்கள் ஆய்வு செய்யப்பட்டு சிவில் தவறுகள் அல்லது குறைபாடுகள் என கருதப்பட்டு தீர்ப்பு வழங்கும் அதிகாரி முதலில் அபராதம் விதிக்கவும், பின்னர் மீண்டும் இதே தவறு செய்ய நேரிட்டால், அப்போது அதனை தனி நீதிமன்றத்தில் விசாரிக்கக் கூடிய குற்றம் என வகைப்படுத்துதற்கும் வகை செய்யும் விதத்தில், குழு நடவடிக்கை எடுக்கும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 215
கப்பல் போக்குவரத்து அமைச்சகம்
பாரதீப் துறைமுகத்தின் திட்டங்களை ஆய்வு செய்த திரு சர்பானந்தா சோனோவால், 2030-ம் ஆண்டிற்குள் ஆண்டுக்கு 500 மில்லியன் மெட்ரிக் டன் அளவுக்கு சரக்கு கையாளும் திறனை அதிகரிக்க அதிகாரிகளுக்கு அறிவுறுத்தல்
பாரதீப் துறைமுகத்தின் திட்டங்களை ஆய்வு செய்த மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்தா சோனோவால், 2030-ம் ஆண்டிற்குள் ஆண்டுக்கு 500 மில்லியன் மெட்ரிக் டன் அளவுக்கு சரக்கு கையாளும் திறனை அதிகரிக்குமாறு அதிகாரிகளிடம் அறிவுறுத்தினார்.
அமைச்சர் தமது முதலாவது அதிகாரப்பூர்வ பயணமாக ஒடிசாவில் உள்ள பாரதீப் துறைமுக ஆணையத்திற்கு கடந்த மார்ச் மாதம் 24-ம் தேதி சென்றார். இந்த பயணத்தின் போது அமைச்சர் பல்வேறு உள்கட்டமைப்பு திட்டங்கள், மின்சார கொள்முதல் திட்டங்கள், துறைமுகத்தின் செயல்பாடு, வணிக முயற்சியை எளிதாக்குதல், பசுமை முன்னெடுப்புப் பணிகள் மற்றும் வர்த்தக மேம்பாட்டு நடவடிக்கைகள் குறித்தும் ஆய்வு செய்தார்.
ஒரு மணி நேரத்திற்கு 25 டிரக்குகளை ஸ்கேன் செய்யக்கூடிய வகையில் 29.68 கோடி ரூபாய் மதிப்பிலான கண்டெய்னர் ஸ்கேனர் பயன்பாட்டை திரு சோனோவால் தொடங்கி வைத்தார். இந்த கன்டெய்னர் ஸ்கேனர், சர்வதேச பாதுகாப்பு சோதனை தரநிலையின்படி, கரிம/கனிம பொருட்கள் மற்றும் உயர் செயல்திறன் இமேஜிங் திறனை வழங்குவதன் மூலம், கொள்கலன்களை ஆட்கள் மூலம் சோதனை செய்வதற்கான தேவையை குறைக்கிறது. இது துறைமுகத்தில் கொள்கலன் போக்குவரத்தை அதிகரிக்க உதவிடும்.
பாரதீப் துறைமுகத்தில், தேசிய நெடுஞ்சாலையில் இருந்து துறைமுகத்தை இணைக்கும் வகையில் கூடுதலாக, சாலை மேம்பாலத்துடன் கூடிய 2-வது வெளியேறும் வாயில் கட்டுமான பணிக்கு  அமைச்சர் அடிக்கல் நாட்டினார். 2.4 கிமீ நீளமுள்ள இந்த சாலை மற்றும் மேம்பாலம், துறைமுகத்திற்கு நுழையவும் / வெளியேறவும் மாற்று வழியாக பயன்படுவதுடன், பாதுகாப்பான மற்றும் நெரிசல் இல்லாத வகையில் வாகனங்களை இயக்க உதவுகிறது. 93 கோடி ரூபாய் செலவிலான இத்திட்டத்தின் மூலம், துறைமுக நகரிலிருந்து பயணியர் மற்றும் சரக்கு போக்குவரத்தை பிரிக்க உதவும்.
இத்துறைமுக வளாகத்தில் கழிவுநீர் சுத்திகரிப்பு நிலையம் மற்றும் பாரதீப் கல்லூரி மாணவர் விடுதியையும் அமைச்சர் திரு சோனோவால் திறந்து வைத்தார்.
இத்துறைமுக வளாகத்தில் கழிவுநீர் சுத்திகரிப்பு நிலையம் மற்றும் பாரதீப் கல்லூரி மாணவர் விடுதியையும் அமைச்சர் திரு சோனோவால் திறந்து வைத்தார். மூலிகைத் தோட்டம் அமைக்கும் நிகழ்ச்சியிலும் அமைச்சர் பங்கேற்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819745
பிரதமர் அலுவலகம்
நெதர்லாந்து பிரதமருடன் பிரதமர் திரு நரேந்திர மோடி சந்திப்பு
பிரதமர் திரு. நரேந்திர மோடி இன்று  புதுதில்லியில் நடைபெற்ற ஜி 20 உச்சிமாநாட்டின் போது நெதர்லாந்து பிரதமர் திரு மார்க் ருட்டேவுடன் இருதரப்பு சந்திப்பை நடத்தினார்.
இந்தியாவின் ஜி 20 தலைமைத்துவத்தில் நடைபெற்ற உச்சிமாநாட்டின் வெற்றிக்காக பிரதமர் ரூட்டே பிரதமர் திரு நரேந்திர மோடிக்கு வாழ்த்து தெரிவித்தார். சந்திரயான் திட்டத்தின் வெற்றிக்காக இந்தியாவுக்கு வாழ்த்து தெரிவித்த அவர், சூரிய ஆய்வுக்கான ஆதித்யா திட்டத்திற்கும் தனது வாழ்த்துக்களைத் தெரிவித்தார்.
வர்த்தகம் மற்றும் முதலீடு, பாதுகாப்பு, தூய்மையான எரிசக்தி, பசுமை ஹைட்ரஜன், செமிகண்டக்டர்கள், இணையதள மற்றும் டிஜிட்டல் தொழில்நுட்பம் உள்ளிட்டவற்றில் இருதரப்பு ஒத்துழைப்பை ஆழப்படுத்துவதற்கான வழிகள் குறித்து இரு தலைவர்களும் விவாதித்தனர்.
பரஸ்பர நலன் கொண்ட பிராந்திய மற்றும் உலகளாவிய பிரச்சினைகள் குறித்தும் இந்தச் சந்திப்பின்போது விவாதிக்கப்பட்டது.
கலாசாரத்துறை அமைச்சகம்
இந்தியத் தொல்லியல் ஆய்வுத்துறையின் கீழ் மையப் பாதுகாப்பிலுள்ள, வழிபாட்டுத்தலங்கள் கொண்ட அனைத்து நினைவிடங்களும் ஜுலை 6 முதல் திறக்கப்படும்: திரு பிரகலாத் சிங் படேல்.
இந்தியத் தொல்லியல் ஆய்வுத்துறை  அமைப்பின் கீழ் மையப் பாதுகாப்பில் உள்ள அனைத்து நினைவிடங்களையும், அனைத்துப் பாதுகாப்பு நிபந்தனைகளையும் முழுமையாகப் பின்பற்றி, ஜூலை 6 முதல் திறக்க, மத்திய கலாச்சாரத்துறை இந்தியத் தொல்லியல் ஆய்வுத்துறை அமைச்சகம் முடிவெடுத்துள்ளது என்று மத்திய கலாச்சார மற்றும் சுற்றுலாத்துறை இணை அமைச்சர்  இந்தியத் தொல்லியல் ஆய்வுத்துறை இணையமைச்சர் திரு பிரகலாத் சிங் படேல் அறிவித்துள்ளார். மத்திய உள்துறை அமைச்சகம், மத்திய சுகாதார அமைச்சகம் ஆகியவை வெளியிட்டுள்ள அனைத்து நிபந்தனைகளும் இந்த நினைவிடங்களில் பின்பற்றப்படும் என்றும் திரு. படேல் தெரிவித்தார்.
கட்டுப்பாட்டு மண்டலங்களில் இல்லாத நினைவிடங்களுக்குள் மட்டுமே பாரவையாளர்கள் அனுமதிக்கப்படுவார்கள் என்று அவர் கூறினார். சுத்திகரிப்பான்களால் தூய்மைப்படுத்துவது; சமூக விலகியிருத்தல்; ஆகியவை உட்பட, கோவிட் 19 நோய் பரவாமல் தடுப்பதற்கு பின்பற்றப்பட வேண்டியவை குறித்து மத்திய சுகாதார குடும்ப நல அமைச்சகமும், மத்திய உள்துறை அமைச்சகமும் வெளியிட்டுள்ள அனைத்துப் பாதுகாப்பு நடவடிக்கைகளும் பின்பற்றப்படுவதை இந்தியத் தொல்லியல் ஆய்வுத்துறையின் நினைவிடங்களும், தலங்களும் உறுதி செய்ய வேண்டும்.
அந்தந்த மாநிலங்கள்/ மாவட்ட நிர்வாகங்கள் ஆகியவை வெளியிட்டுள்ள மாநில/ மாவட்ட அளவிலான ஆணைகளையும் கண்டிப்பாகப் பின்பற்ற வேண்டும் என்றும் அவர் கூறினார்.
கோவிட்19 பெருந்தொற்றை அடுத்து, இந்த நினைவிடங்கள் மூடப்பட்டிருந்தன. இந்தியத் தொல்லியல் ஆய்வுத்துறையின் மையப் பாதுகாப்பில் உள்ள, 3691 நினைவிடங்களில், வழிபாட்டுத்தலங்கள் கொண்ட 820 நினைவிடங்கள் 8 ஜூன் 2020 அன்று திறக்கப்பட்டன.
பிரதமர் அலுவலகம்
ஷிவ்மோகாவில் ஏற்பட்ட உயிரிழப்புக்கு பிரதமர் இரங்கல்
ஷிவ்மோகாவில் ஏற்பட்ட உயிரிழப்பு சம்பவத்துக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் விடுத்துள்ள சுட்டுரைச் செய்தியில், ‘‘ஷிவ்மோகாவில் ஏற்பட்ட உயிரிழப்பு சம்பவத்தால் வேதனையடைந்தேன். உறவினர்களை இழந்து வாடும் குடும்பங்களுக்கு எனது இரங்கல்கள். காயமடைந்தோர் விரைவில் குணமடைய பிரார்த்திக்கிறேன். பாதிக்கப்பட்டோருக்கு முடிந்த அனைத்து உதவிகளையும் மாநில அரசு வழங்கி வருகிறது.’’ என குறிப்பிட்டுள்ளார்.
------
(
அறிவியல் மற்றும் தொழில்நுட்பத்துறை
நாடு முழுவதும் உள்ள தொழில் துறை மற்றும் ஸ்டார்ட் அப் நிறுவனங்களுக்கு அறிவியல் மற்றும் தொழில்நுட்ப உள்கட்டமைப்பு வசதிகள் விரைவில் சென்றடையவுள்ளது
தொழில் மற்றும் ஸ்டார்ட்அப் நிறுவனங்கள், தங்கள் ஆய்வுகள் மற்றும் சோதனைகளை மேற்கொள்ளவும், ஆராய்ச்சி, தொழில்நுட்பம் மற்றும் பொருட்களை மேம்படுத்தவும், நாடெங்கிலும் உள்ள பல்வேறு நிறுவனங்கள், பல்கலைக்கழகங்கள் மற்றும் கல்லூரிகளின் அறிவியல் மற்றும் தொழில்நுட்ப உள்கட்டமைப்பு மற்றும் வசதிகளை விரைவில் பயன்படுத்திக் கொள்ளவிருக்கின்றன.
அறிவியல் மற்றும் தொழில்நுட்பத் துறை, ஃபிஸ்ட் என்று அழைக்கப்படும் பல்கலைக்கழகங்கள் மற்றும் உயர்கல்வி நிறுவனங்களில் அறிவியல் மற்றும் தொழில்நுட்ப உள்கட்டமைப்பு வசதிகளை மேம்படுத்துவதற்கான நிதியை மறுசீரமைத்து வருகிறது. இதன்படி பல்கலைக்கழகங்கள் மற்றும் உயர்கல்வி நிறுவனங்களில் உள்ள உள்கட்டமைப்பு வசதிகளை தொழில் மற்றும் ஸ்டார்ட்அப் நிறுவனங்கள் பயன்படுத்திக் கொள்ள வழிவகை செய்யப்படுகிறது.
தற்சார்பு இந்தியா என்ற இலக்கை அடையும் முயற்சியில் ஆராய்ச்சி மற்றும் மேம்பாட்டுக்கான உள்கட்டமைப்பை, ஆய்வு பணிக்கு மட்டுமல்லாது புதிய கண்டுபிடிப்புகளை உருவாக்கவும், தொழில்துறையினர் பயன்படும் வகையிலும் இந்த முயற்சி மேற்கொள்ளப்பட்டுள்ளதாக ஃபிஸ்ட் ஆலோசனை வாரியத்தின் தலைவர் டாக்டர் சஞ்ஜய் தாண்டே தெரிவித்துள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665467
|
பழங்குடியினர் நலத்துறை அமைச்சகம்
|
சிறு வனப் பொருட்களுக்கான குறைந்த பட்ச ஆதரவு விலை பழங்குடியினப் பொருளாதாரத்தில் ரூ.2000 கோடியைச் சேர்த்துள்ளது
மத்திய அரசு மற்றும் மாநில நிதியங்கள் மூலம் சிறு வனப் பொருட்கள்
கொள்முதல் 17 மாநிலங்களில் தொடங்கப்பட்டதன் காரணமாக மொத்தம் ரூ .835 கோடி அளவிலும், மண்டிகள் \ கண்காட்சி சந்தைகள் மூலமான தனியார் வர்த்தகம் காரணமாக ரூ. 1200 கோடி அளவிலும் கொள்முதல் செய்யப்பட்டுள்ளது. இதனை அடுத்து மொத்தக் கொள்முதல் ரூ. 2000 கோடி அளவைத் தொட்டுள்ளது. இந்தத் தொகை பழங்குடியினரின் வங்கிக் கணக்குகளில் அவர்களது சிறு வன பொருட்களுக்குப் பதிலாக நேரடியாக செலுத்த வாய்ப்பு ஏற்பட்டுள்ளது.
புதுதில்லியில் இன்று  ட்ரைஃபெட் ஏற்பாடு செய்திருந்த வலைதளக் கருத்தரங்கில் இது தெரிவிக்கப்பட்டது. " சிறு வனப் பொருட்களுக்கான குறைந்த பட்ச ஆதரவு விலைத் திட்டம் பழங்குடியின இந்தியாவில் வேர்விட்டுள்ளது" என்ற தலைப்பிலான இந்தக் கருத்தரங்கிற்கு ட்ரைபெட் அமைப்பின் மேலாண்மை இயக்குனர் திரு ப்ரவீர் கிருஷ்ணா தலைமை ஏற்றார். மத்திய பழங்குடியின அமைச்சகத்தின் வன தானத் திட்டம் என்ற தொடக்க நிலை தொழில் திட்டம், அது தொடங்கப்பட்ட ஒரு ஆண்டுக்குள் வெற்றி அடைந்துள்ளது. இத்திட்டத்தினால் 22 மாநிலங்களில் 1205 பழங்குடியினத் தொழில்கள் மூலம், 3.6 லட்சம் பழங்குடியின சேகரிப்போரும் 18000 சுய உதவிக் குழுவினரும் வேலை வாய்ப்பு பெற்றுள்ளனர். இந்தத் திட்டம் வெற்றி அடைந்திருப்பதன் மூலம். அது நாடெங்கும் சிறு வனப் பொருட்களுக்குக் குறைந்த பட்ச ஆதரவு விலைத் திட்டம் வேரூன்ற வினை ஊக்கியாக விளங்கியுள்ளது.
கருத்தரங்கில் விளக்கமளித்த திரு ப்ரவீர் கிருஷ்ணா, தொடக்கத்தில்
இத்திட்டம் 2 மாநிலங்களில் மட்டுமே செயல்பட்டதாகவும் பின்னர் 17
மாநிலங்களுக்கு விரிவுபடுத்தப்பட்டதாகவும் கூறினார். (இவற்றில்
ஆந்திரப் பிரதேசம், அசாம், சத்தீஸ்கர், குஜராத், ஜார்கண்ட், கர்நாடகா,
கேரளா, மத்தியப் பிரதேசம், மகாராஷ்டிரா, மணிப்பூர், நாகலாந்து, ஒடிசா,
ராஜஸ்தான், தமிழ்நாடு, திரிபுரா, உத்தரப் பிரதேசம் மற்றும் மேற்கு
வங்கம் ஆகியன அடங்கும்).
தகவல் மற்றும் ஒலிபரப்பு அமைச்சகம்
குடியரசுத்தலைவர் திரு ராம்நாத் கோவிந்தின் தெரிவு செய்யப்பட்ட உரைகள் மற்றும் குடியரசின் நெறிமுறை எனும் புத்தகங்கள் வெளியிடப்பட உள்ளன
குடியரசுத் தலைவர் திரு ராம்நாத் கோவிந்தின் தெரிவு செய்யப்பட்ட உரைகளைப் பரவலாக்க மத்திய தகவல் ஒலிபரப்பு அமைச்சகத்தின் வெளியீட்டுப் பிரிவு இயக்ககம் புத்தகங்களை வெளியிட உள்ளது. “குடியரசின் நெறிமுறை”, மற்றும் “லோக்தந்த்ர கி ஸ்வார்”  எனும் புத்தகங்கள் புதுதில்லி விஞ்ஞான்பவனில் 08.12.2018 அன்று வெளியிடப்பட உள்ளன.
மத்திய தகவல் ஒலிபரப்பு மற்றும் இளைஞர்நலன் மற்றும் விளையாட்டுக்கள் துறை இணை அமைச்சர்  கர்னல் ராஜ்யவர்தன் ரத்தோர் முன்னிலையில், குடியரசுத் துணைத்தலைவர் திரு எம் வெங்கய்யா நாயுடு இந்தப் புத்தகங்களை வெளியிடுவார். இந்த நிகழ்ச்சியில் வெளியுறவு அமைச்சர் திருமதி. சுஷ்மா சுவராஜ், கவுரவ விருந்தினராகக் கலந்துகொள்வார்.
------
எஸ் எம் பி –கீதா
(Visitor Counter : 74